钦定古今图书集成/明伦汇编/宫闱典/第127卷 > 苻承祖
## 钦定古今图书集成/明伦汇编/宫闱典/第127卷 > 苻承祖

按《魏书阉官传》：“承祖，略阳氐人也。因事为阉人，为文
明太后所宠，自御厩令迁中部给事中，散骑常侍、辅
国将军，赐爵略阳侯，兼典选部事，中部如故。转吏部
尚书，仍领中部。高祖为造甲第，数临幸之。进爵略阳
公，安南将军，加侍中，知都曹事。初，太后以承祖居腹
心之任，许以不死之诏。后承祖坐赃应死，高祖原之”，
削职禁锢在家。授悖义将军、“《佞浊》子。”月馀，遂死。